
Ehitusloa andmine (Rüütli tn 8) 

1. ASJAOLUD JA MENETLUSE KÄIK

13.07.2016 ehitisregistri elektroonilises keskkonnas läbivaatamiseks laekus Rüütli tn 8 kinnistul asuvate ehitiste lammutamiseks ehitusloa taotlus koos ehitusprojektiga ning riigilõivu maksekorraldusega (linnavalitsuse dokumendiregistris nr 6984). 
14.07.2016  ehitisregistri  keskkonnas, koduleht www.ehr.ee,  on genereeritud ehitusloa eelnõu nr 1612271/08825,  menetluse nr 69592, ning suunatud linnakeskkonnaosakonnale kooskõlastamiseks. 
28.07.2016.a ehitusloa eelnõu koos ehitusprojektiga on linnakeskkonnaosakonna poolt kooskõlastatud 
Ehitusprojektis kavandatud lahenduse kohaselt Rüütli tn 8 asuvate ehitiste lammutamiseks on kavandatud ajutise tee ehitus, mis väljub Koidula tänavale. Ehitusseadustiku § 42 lg 3 punkti 5 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks. Pärast lammutustööde lõpetamist ajutise tee peab likvideerima ning taastama kõik ajutise teeehitamisega rikutud katted. 

Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1.Anda ehitusluba Rüütli tn 8 kinnistul asuvate ehitise lammutamiseks  
3.2. Kohustada Rüütli tn 8 kinnistu omaniku pärast lammutustööde lõpetamist ajutise tee likvideerida ning taastada kõik ajutise teeehitamisega rikutud katted. 

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

Tarmo Tammiste


                                 Ants Liimets

      linnapea 




                    linnasekretär


